Document ID: /roh_data/filtered/fineweb-2-filterrobots_roh.jsonl.gz/358

Armada americana lavura cun sistems da computer antiquads
- Gievgia, 26.5.2016, 7:29
Surtut las forzas nuclearas da l'armada dals Stadis Unids han anc sistems vegls e floppy-discs. Quai crititgescha la curt dals quints americana en in rapport.
In sistem da commando e da controlla en il Pentagon funcziunia per exempel sin in computer da IBM da la seria 1. Quai computer era vegnì introducì l'onn 1976. Ina pledadra dal Pentagon ha ditg a l'agentura da novitads AFP ch'il sistem vegnia il mument duvrà vinavant perquai ch'el funcziunia anc.
Remplazzar pass per pass
Tenor il rapport planisescha il ministeri da defensiun da remplazzar il sistem la fin dal 2020. Ils floppy-discs duain gia svanir la fin dal 2017.
Era en il ministeri da finanzas vegnan anc duvrads sistems antiquads. Ils custs per mantegnair quests sistems antiquads sajan gronds, recloman ils revisurs da quints.
RR novitads 7:00